
Okresný súd Vranov nad Topľou 10Er/196/2010 8810206516 05. 09. 2025 JUDr. Daniel Marcinčin ECLI:SK:OSVT:2025:8810206516.2
Uznesenie Okresný súd Vranov nad Topľou v exekučnej veci oprávnených: 1/ A. B., nar.XX.XX.XXXX, bytom C. A. XXX/XX, D. E. F. 2/ G. B., nar.XX.XX.XXXX, bytom C. A. XXX/XX, D. E. F. proti povinnému: C. H., nar.XX.XX.XXXX, bytom C. XXXX/XX, D. E. F. , o vymoženie výživného, súdnym exekútorom JUDr. Štefanom Šviderským Exekútorský úrad Vranov nad Topľou, takto rozhodol: I. Súd exekúciu z a s t a v u j e . II. Súdny exekútor má nárok na náhradu trov exekúcie voči oprávnenému v rozsahu 100% s tým, že o výške tejto náhrady bude rozhodnuté súdom v lehote 60 dní po právoplatnosti rozhodnutia vo veci samej. odôvodnenie: 1. Na základe návrhu oprávneného a poverenia Okresného súdu Vranov nad Topľou zo dňa 04.08.2010 začal súdny exekútor exekúciu o vymoženie výživného. 2. Súdny exekútor podaním doručeným tunajšiemu súdu dňa 07.06.2012 predložil návrh oprávnených na zastavenie exekúcie. 3. V zmysle § 243h ods. 1 prvá veta Exekučného poriadku, ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 4. Podľa § 57 ods.1 písm. c) Exekučného poriadku účinného do 31.marca 2017, exekúciu súd zastaví, ak zastavenie exekúcie navrhol ten, kto navrhol jej vykonanie. 5. Podľa § 58 ods. 1 Exekučného poriadku, exekúciu zastaví súd na návrh alebo aj bez návrhu. 6. Súd pri rozhodovaní o zastavení exekúcie vychádzal z návrhu oprávnených na zastavenie exekúcie, ktorým oprávnení prejavujú vôľu voči súdu, aby sa vo veci ďalej nekonalo, t.j. aby sa exekúcia ďalej nevykonávala. Keďže oprávnení navrhli zastavenie, súd exekúciu podľa § 57 ods. 1 písm. c) Exekučného poriadku zastavil. 7. Podľa §196 Exekučného poriadku, za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 8. Podľa §9a ods. 1 Exekučného poriadku, ak to povaha veci nevylučuje, v konaní podľa tohto zákona sa primerane použijú ustanovenia Civilného sporového poriadku
9. Podľa § 251 Civilného sporového poriadku, trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. 10. Podľa § 255 ods. 1 Civilného sporového poriadku, súd prizná strane náhradu trov konania podľa pomeru jej úspechu vo veci. 11. Podľa § 262 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí s tým, že o výške náhrady trov konania rozhodne súd prvej inštancie v lehote do 60 dní po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 12. Vzhľadom na vyššie uvedené skutočnosti, súd rozhodol o nároku a priznal súdnemu exekútorovi náhradu trov exekúcie voči oprávnenému v rozsahu 100%, s tým, že o výške náhrady trov exekúcie rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník v lehote 60 dní (§262 ods. 1 a 2 Civilného sporového poriadku). Poučenie: Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti.

